**OBRAZLOŽENJE OPĆEG DJELA IZVJEŠTAJA O IZVRŠENJU FINANCIJSKOG PLANA ZA 2023. GODINU**

**1.2. RAČUN PRIHODA I RASHODA**

**1.2.1. IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

**UKUPNO PRIHODI I PRIMICI**

**636- Pomoći proračunskim korisnicima iz proračuna koji im nije nadležan**

Sredstva tekuće pomoći iz proračuna koji Učilištu nije nadležan, odnose se na pomoć dobivenu od Ministarstva kulture i medija u iznosu od 53.089,12 eura, što je više nego u isto vrijeme prošle godine. Sredstva u iznosu od 13.272,28 eura namijenjena su za građevinsko obrtničke radove u podrumskoj dvorani Hrvatskog doma i evidentirane su kao tekuće pomoći iz proračuna koji Učilištu nije nadležan, a sredstva u iznosu od 39.816,84 eura namijenjena su za nabavu prijenosnog suvremenog kina za veliku dvoranu Hrvatskog doma i evidentirana su kao kapitalne pomoći kojih u prošlom izvještajnom razdoblju nije bilo.

**661- Prihodi od prodaje proizvoda i robe te pruženih usluga**

Na ovoj poziciji su evidentirani prihodi koje Učilište ostvaruje na tržištu. Prihodi od usluga na tržištu ostvareni su za 18,69% više u odnosu na prošlu godinu i iznose ukupno 61.969,22 eura. To je prihod od školarina za obrazovanje odraslih za verificirane i neverificirane programe u iznosu od 24.523,22 eura. Prihod od ulaznica za Kino Križevci koje je počelo s radom od svibnja 2021. godine, a 2023. godine iznosi 34.241,00 eura. Prihod od iznajmljivanja dvorana Hrvatskog doma i informatičke učionice, prostora kojim upravlja Učilište u 2023. iznosi 3.205,00 eura.

**663- Donacije od pravnih i fizičkih osoba izvan općeg proračuna**

Ostvarena je tekuća donacija od Zaklade za lokalni razvoj i solidarnost Volim Križevce u iznosu od 7.363,80 eura. Donacija je namijenjena za pokriće dijela troškova plaće za stručnu suradnicu za programe u obrazovanju i kulturi, koja dio radnog vremena radi na projektu „RUKe-recikliram, učim, kreiram“ u kojem je Učilište partner.

**671-** **Prihodi iz nadležnog proračuna za financiranje redovne djelatnosti proračunskih korisnika**

Prihod nadležnog proračuna iznosi ukupno 132.689,16 eura, od toga za financiranje rashoda poslovanja 119.719,16 eura. To obuhvaća rashode za pet zaposlenih osoba, dio materijalnih troškova za funkcioniranje dvorana Hrvatskog doma, za organizaciju Ljetnog kina, te za pokriće dijela troškova Kina Križevci.

Za financiranje rashoda za nabavu nefinancijske imovine ostvaren je prihod od 12.970,00 eura. Sredstva su namijenjena za nabavu suvremenog prijenosnog kina za veliku dvoranu Hrvatskog doma.

**721 - Prihodi od prodaje građevinskih objekata**

Prihod od prodaje stana na kojem postoji stanarsko pravo ostvaren u 2022. godini, a u 2023. ga nema jer je stan otplaćen zaključno s 2022. godinom.

**UKUPNO RASHODI I IZDACI**

**311-Plaće (bruto)**

Povećanje na poziciji plaća iznosi 38,86% u odnosu na prošlu godinu, jer je povećana osnovica (za državne službenike i namještenike, te javne službe) za izračun plaća sukladno Kolektivnom ugovoru za zaposlenike u ustanovama u kulturi grada. Tijekom cijele 2023. godine ustanova ima pet zaposlenih dok je u 2022. bilo četiri zaposlena.

**312- Ostali rashod za zaposlene**

Ostali rashod za zaposlene, znatno je povećan u odnosu na 2022. godinu jer je povećan neoporezivi iznos naknada za dar u naravi, regres i božićnicu za 2023.godinu.

**321- Naknada troškova zaposlenima**

Povećanje naknada troškova zaposlenima u odnosu na 2022. godinu rezultat je povećanja broja zaposlenih, pa je povećan iznos naknade za prijevoz na posao. Rashodi za službena putovanja i ostale naknade troškova zaposlenima povećani su zbog sudjelovanja na andragoškom simpoziju u Podstrani, konferencijama Kino mreže u Varaždinu i Bjelovaru, te stručnog usavršavanja jedne zaposlenice u Zagrebu.

**322- Rashod za materijal i energiju**

Rashod za materijal i energiju veći je za 20,15% od ostvarenog u prošloj godini, jer je rashod za električnu energiju i plin veći zbog povećane potrošnje. Rashod za nabavu uredskog materijala je povećan zbog povećanja cijena. Rashod za sitni inventar povećan je u odnosu na prošlu godinu, a ove godine nabavljena su dva fiksna telefona za urede i šest školskih klupa za podrumsku dvoranu.

**323–Rashodi za usluge**

Rashod za usluge ukupno je veći za 54,76% u odnosu na prošlu godinu, povećanje je na svim odjeljcima, ali najznačajnije je na tekućem i investicijskom održavanju. Ustanova je imala dva veća popravka, plinskih bojlera u velikoj dvorani Hrvatskog doma i u podrumskoj dvorani u ukupnom iznosu od 2.459,02 eura

U podrumskoj dvorani izvršeni su građevinsko obrtnički radovi u vrijednosti od 20.437,50 eura. Obavljeni su soboslikarski radovi, zamjena sanitarija i uređenje stolarije. Zakupnine i najamnine su rashodi za najam prostora i filmova za Kino Križevci. Najam filmova plaća se prema broju prodanih ulaznica, pa budući da je ostvaren veći broj gledaoca u kinu i rashod za filmove je veći. Dodatan rashod 2023. godine je najam računalnog programa za Uredsko poslovanje, jer je Ustanova od 01.01.2023. obveznik vođenja elektronskog uredskog poslovanja. Intelektualne i osobne usluge također su veće nego prošle godine, jer je više ugovora o djelu s vanjskim suradnicima, za veći broj obrazovnih programa. Ostale usluge odnose se na usluge za kinooperatera kojih je bilo više nego lani u isto vrijeme (veći broj projekcija), usluge kazališta za jednu kazališnu predstavu povodom Dana Grada, te usluge za realizaciju programa Ljetnog kina u mjesecu lipnju i srpnju. Tu je evidentirana i usluga udruge PAINT & FUN za radionicu Paint & Wine.

**329 - Ostali nespomenuti rashodi poslovanja**

Ostali nespomenuti rashodi veći su za 9,45% u usporedbi s 2022. godinom zbog povećanih rashoda na odjeljku 3294 Članarine i norme zbog učlanjenja Učilišta u Kino mrežu i Hrvatsku gospodarsku komoru.

**343 - Ostali financijski rashodi**

Financijski rashodi znatno su povećani u odnosu na 2022. godinu zbog naknada za on-line plaćanja u Kinu Križevci, a naknade se plaćaju Erste Card Clubu d.o.o. i Corvus pay d.o.o.

**422 - Postrojenja i oprema**

Tijekom 2023. godine nabavljeno je postrojenja i opreme u vrijednosti 55.860,00 eura.

Na odjeljku 4227 Uređaji, strojevi i oprema za ostale namjene nabavljeno je suvremeno prijenosno kino veliku za dvoranu Hrvatskog doma u iznosu od 54.987,50 eura.

Za potrebe obrazovanja nabavljene su dvije okretne pločeu iznosu od 872,50 eura.

**426- Nematerijalna proizvedena imovina**

Na odjeljku 4262 Ulaganje u računalne programe nabavljane su nadogradnje za računalne programe koji se koriste u obrazovanju odraslih.

**Stanje novčanih sredstava** na kraju izvještajnog razdoblja iznosi 68,73 eura u blagajni.

Budući da Pučko otvoreno učilište Križevci posluje u sklopu riznice Grada Križevaca i nema svoj žiro račun, postoji samo promet blagajne. Ove godine je taj promet manji je od prošle godine jer Kino Križevci ne radi samo preko blagajne, već i putem on-line plaćanja, znači bezgotovinski.

**1.2.2. IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Prihodi i primici prema izvoru financiranja u ukupno ostvarenim prihodima 2023. godine iznose:

|  |  |  |  |
| --- | --- | --- | --- |
| Izvor financiranja | Naziv | Ostvarenje u EUR | Udio u % |
| 11 | Opći prihodi i primici | 132.689,16 | 52,01 |
| 21 | Vlastiti prihodi | 61.969,22 | 24,29 |
| 42 | Prihodi iz drugih proračuna te ostalih subjekata općeg proračuna | 53.089,12 | 20,81 |
| 45 | Pomoći EU proračunskim korisnicima | 7.363,80 | 2,89 |
|  | UKUPNO PRIHODI: | 255.111,30 | 100 |

Rashodi i izdaci prema izvoru financiranja u ukupno izvršenim rashodima 2023. godine iznose:

|  |  |  |  |
| --- | --- | --- | --- |
| Izvor financiranja | Naziv | Izvršenje u EUR | Udio u % |
| 11 | Opći prihodi i primici | 134.733,95 | 50,80 |
| 21 | Vlastiti prihodi | 70.009,20 | 26,39 |
| 42 | Prihodi iz drugih proračuna te ostalih subjekata općeg proračuna | 53.089,12 | 20,02 |
| 45 | Pomoći EU proračunskim korisnicima | 7.363,79 | 2,78 |
| 61 | Prihodi od prodaje imovine | 33,33 | 0,01 |
|  | UKUPNO RASHODI: | 265.229,39 | 100 |

**1.2.3 IZVJEŠTAJ O RASHODIMA PREMA FUNKCIJSKOJ KLASIFIKACIJI**

Prema funkcijskoj klasifikaciji ukupni rashodi Pučkog otvorenog učilišta za 2023. godinu u iznosu od 265.229,39 eura raspoređeni su na službe kulture. Za rashode poslovanja 209.091,89 eura, a za rashode za nabavu nefinancijske imovine 56.137,50 eura.

**1.3. RAČUN FINANCIRANJA**

Pučko otvoreno učilište nema podataka za račun financiranja. Ustanova Pučko otvoreno učilište u 2023. godini nema ugovorene kredite na domaćem ili stranom tržištu.

**PRENESENI VIŠAK ILI PRENESENI MANJAK**

Preneseni višak prihoda iz 2022. godine ustanove Pučkog otvorenog učilišta Križevci

iznosi 9.516,58 eura. Odlukom Upravnog vijeća, Klasa:007-03/23-01/005, Urbroj: 2137-81/23-001 od 28.11.2023. raspoređen na rashode poslovanja i rashode za nabavu nefinancijske imovine. Sredstva su utrošena prema navedenoj Odluci, pa

rezultat poslovanja 2023. nakon provedene korekcije rezultata koja je propisana čl.82 Pravilnika o proračunskom računovodstvu za kapitalne prijenose, rezultat poslovanja iznosi višak prihoda od nefinancijske imovine u iznosu od 62,35 eura i manjak prihoda poslovanja u iznosu od 663,51 euro.

Ukupno manjak u 2023. godini iznosi -601,51 euro i njegovo pokriće izvršit će se u sljedećem razdoblju.

Računovođa: Ravnateljica:

Nataša Bogdanović Željka Šunjić, prof.

|  |
| --- |
| . |
|  |
|  |
|  |
|  |
|  |